*Likumprojekts*

**Grozījumi Elektroenerģijas tirgus likumā**

Izdarīt Elektroenerģijas tirgus likumā (Latvijas Republikas Saeimas un Ministru Kabineta Ziņotājs, 2005, 12. nr.; 2008, 10. nr.; Latvijas Vēstnesis, 2011, 117. nr.; 2013, 211., 232. nr.; 2014, 60., 189., 257. nr.; 2015, 118., 190., 248. nr.; 2016, 110., 241. nr., 2019, 240. nr., 2020, 29. nr.) šādus grozījumus:

1. 1.pantā:

aizstāt otrās daļas 2.punktā vārdus “trūcīga vai maznodrošināta ģimene (persona)” ar vārdiem “trūcīga vai maznodrošināta mājsaimniecība”;

izslēgt otrās daļas 5., 6., 7. un 8.punktu;

papildināt otrās daļas 9.punktu aiz vārda “lietotājiem” ar vārdiem “,tostarp sistēmas pieslēguma jaudas nodrošināšana”;

papildināt otrās daļas 11.punktu aiz vārda “lietotājiem” ar vārdiem “,tostarp sistēmas pieslēguma jaudas nodrošināšana”;

izslēgt otrās daļas 13. un 15. punktu;

izslēgt otrās daļas 17. punktā vārdus “tajā skaitā agregatora pakalpojumu sniegšana”;

papildināt otrās daļas 18.punktu aiz vārda “agregatori” ar vārdiem “elektroenerģijas uzkrātuvju operatori”;

izteikt 19.1 punktu šādā redakcijā:

“191) neapliecinātās elektroenerģijas izcelsmes sastāvs – valstī gadā patērētās elektroenerģijas kopējā izcelsmes struktūra, kas neietver patērēto elektroenerģiju, par kuru izlietoti izcelsmes apliecinājumi;”;

izslēgt otrās daļas 20.punktu;

izteikt otrās daļas 22.punktu šādā redakcijā:

“22) pakalpojumi, kas nepieciešami elektroenerģijas sistēmas drošas un stabilas darbības nodrošināšanai;”

izteikt otrās daļas 23. un 24. punktu šādā redakcijā:

“23) pieprasījuma reakcija – elektroenerģijas lietošanas profila īslaicīgas izmaiņas, kuras lietotājs apņēmies brīvprātīgi veikt, izmainot elektroenerģijas patēriņu gadījumos, kas noteikti ar agregatoru noslēgtajā līgumā;

24) pieprasījuma reakcijas pakalpojums – viena vai vairāku agregētu lietotāju pieprasījuma reakcijas pārdošana elektroenerģijas tirgos;”;

papildināt otrās daļas 26.punktu aiz vārda “lietotājiem,” ar vārdiem “un sistēmas pieslēguma jaudas nodrošināšana;”

izslēgt otrās daļas 28.punktu;

izteikt otrās daļas 29.punktu šādā redakcijā:

“29) tiešā līnija — elektrolīnija, kas sasaista izolētu elektroenerģijas ražošanas objektu ar izolētu lietotāju un tiek izmantota vienīgi attiecīgā elektroenerģijas ražošanas objektā saražotās elektroenerģijas piegādei izolētam lietotājam, vai elektrolīnija, kas sasaista izolētu elektroenerģijas ražotāju un elektroenerģijas sistēmas dalībnieku, kurš tieši apgādā savā īpašumā vai valdījumā esošus objektus, saistītos uzņēmumus un savus galalietotājus;”

 izslēgt otrās daļas 30.punktu;

papildināt pantu ar jaunu otrās daļas 34., 35., 36., 37., 38., 39., 40., 41., 42., 43., 44., 45., 46., 47., 48., 49., 50., 51. un 52. punktu šādā redakcijā:

“34) agregēšana – vairāku lietotāju elektroenerģijas lietošanas profila īslaicīgu izmaiņu apkopošana, lai sniegtu pieprasījuma reakcijas pakalpojumu;

35) aktīvais lietotājs – galalietotājs vai kopīgā darbībā iesaistītu galalietotāju grupa, tostarp energokopiena, kuram piekrīt visas galalietotāja tiesības un pienākumi un, kas patērē elektroenerģiju, kura saražota tā īpašumā vai valdījumā esošās elektroenerģijas ražošanas iekārtās, kuru pieslēgšanai paralēlam darbam ar elektroenerģijas sadales sistēmu sadales sistēmas operators ir izdevis atļauju, ar noteikumu, ka minētās darbības nav tā primārā saimnieciskā vai profesionālā darbība;

36) apakšlietotājs - galalietotājs, kas pēc savstarpējas vienošanās izmanto cita galalietotāja īpašumā vai valdījumā esošus elektrotīklus elektroenerģijas saņemšanai;

37) ar frekvences kontroli nesaistīts palīgpakalpojums - palīgpakalpojums, ko pārvades sistēmas operators vai sadales sistēmas operators izmanto, lai nodrošinātu stacionārā sprieguma kontroli, ātru reaktīvās strāvas padevi, inerces spēju pārvades vai sadales sistēmas stabilitātei, īsslēguma strāvu un spēju atjaunot darbību pēc izslēgšanās, kā arī spēju darboties izolēti;

38) atjaunojamo energoresursu elektroenerģijas pirkuma līgums - līgums, kurā fiziska vai juridiska persona vienojas atjaunojamo elektroenerģiju pirkt tieši no elektroenerģijas ražotāja vai aktīvā lietotāja;

39) balansatbildība – tirgus dalībnieka pienākums nodrošināt, ka tā pārdotās elektroenerģijas daudzums katrā nebalansa norēķinu periodā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam;

40) balansatbildīgā puse – tirgotājs vai agregators, kas nodrošina tirgus dalībnieka balansatbildību;

41) balansēšanas pakalpojumu sniedzējs - tirgus dalībnieks, kas pārvades sistēmu operatoram nodrošina balansēšanas enerģiju un/vai balansēšanas jaudu;

42) elektroenerģijas energokopiena – energokopiena, kas darbojas elektroenerģijas nozarē;

43) elektroenerģijas kopīgošana – elektroenerģijas energogkopienas ietvaros saražotās elektroenerģijas nodošana starp elektroenerģijas kopienas biedru objektiem vai kopīgi darbojošu no atjaunojamajiem energoresursiem iegūtas enerģijas pašpatērētāju objektos saražotās elektroenerģijas savstarpēja nodošana izmantojot elektroenerģijas kopīgošanas līgumu, kas reglamentē kopīgošanas automātisku izpildi un iesaistīto elektroenerģijas tirgus dalībnieku norēķinus tieši starp tirgus dalībniekiem vai netieši caur citu tirgus dalībnieku, tostarp agregatoru;

44) elektroenerģijas tirgi - tirgi, kuros pārdod elektroenerģiju, tostarp ārpusbiržas tirgi un elektroenerģijas biržas, tirgi jaudu, balansēšanas un palīgpakalpojumu tirdzniecībai visos termiņos, tostarp nākotnes, nākamās dienas un tekošās dienas tirgos;

45) elektroenerģijas uzkrāšana - elektroenerģijas galīgā izmantošana elektroenerģijas sistēmā vēlākā brīdī, nevis tad, kad tā tiek saražota, vai elektroenerģijas pārveidošana enerģijas formā, ko var uzkrāt, šādas enerģijas uzkrāšana un šādas enerģijas turpmāka pārveidošana atpakaļ elektroenerģijā vai izmantošana citā energonesējā;

46) elektroenerģijas uzkrātuve - ietaise vai ietaišu kopums elektroenerģijas sistēmā, kurā notiek enerģijas uzkrāšana tās vēlākai nodošanai elektroenerģijas sistēmas operatora elektrotīklā;

47) izkliedēta ražošana – elektroenerģijas ražošanas iekārtu kopums, kas savienots ar sadales sistēmu;

48) kopīgi darbojoši no atjaunojamajiem energoresursiem iegūtas enerģijas pašpatērētāji - grupa ar vismaz diviem no atjaunojamajiem energoresursiem iegūtas enerģijas pašpatērētājiem, kuri rīkojas kopīgi vienā un tajā pašā ēkā vai daudzdzīvokļu namā;

49) neatkarīgs agregators – tirgus dalībnieks, kas veic agregēšanu un par kura noslēgto līgumu par pieprasījuma reakcijas pakalpojuma sniegšanu agregatoram un lietotājam nav nepieciešams saņemt lietotāja elektroenerģijas tirgotāja un balansatbildības nodrošinātāja piekrišanu;

50) nebalansa norēķinu periods - laika periods, par kuru tirgus dalībniekam aprēķina nebalansu;

51) no atjaunojamajiem energoresursiem iegūtas elektroenerģijas pašpatērētājs – aktīvais lietotājs, kurš ražo atjaunojamo elektroenerģiju primāri pašu patēriņam;

52) pilnībā integrēta tīkla komponente - pārvades vai sadales sistēmā integrēta sastāvdaļa, tostarp elektroenerģijas uzkrātuve, ko izmanto pārvades vai sadales sistēmas drošas un stabilas darbības nodrošināšanai, bet ne balansēšanas vai pārslodzes novēršanai.

1. 4.pantā:

papildināt pirmo daļu aiz vārdiem “elektroenerģijas patēriņa” ar vārdiem “un enerģijas uzkrāšanas”;

 izteikt otro daļu šādā redakcijā:

“(2) Sistēmas vadības un lietošanas kārtību, elektroenerģijas sistēmas dalībnieku un tirgus dalībnieku darbības nosaka Tīkla kodekss elektroenerģijas nozarē (turpmāk - Tīkla kodekss). Tīkla kodeksu izstrādā pārvades sistēmas operators, konsultējoties ar tirgus dalībniekiem un elektroenerģijas sistēmas operatoriem, un apstiprina regulators. Tīkla kodeksā noteikto procedūru izpildi nodrošina pārvades sistēmas operators. Regulators var uzdot pārvades sistēmas operatoram izstrādāt grozījumus Tīkla kodeksā un noteikt termiņu šo grozījumu izstrādei un iesniegšanai regulatoram.”;

1. Izteikt 5.panta pirmo daļu šādā redakcijā:

“(1) Elektroenerģijas tirgū tā dalībnieki un elektroenerģijas sadales sistēmas operatori savstarpējus līgumus slēdz rakstveidā vai izmantojot distances saziņas līdzekļus. Elektroenerģijas pārvades sistēmas operators līgumus ar tirgus dalībniekiem un sistēmas dalībniekiem slēdz rakstveidā.”;

1. Papildināt 5.1panta trešās daļas pirmo teikumu aiz vārdiem “elektroenerģijas tirgotājiem” ar vārdiem “, ražotājiem, energokopienām, agregatoriem un galalietotājiem, kas nodrošina elektroapgādi apakšlietotājiem”.
2. 8.pantā:

izslēgt virsrakstā vārdus “un elektroenerģijas sistēmas īpašnieka darbības uzraudzība”;

izslēgt pirmās daļas otro teikumu;

izteikt otro daļu šādā redakcijā:

“Sistēmas pieslēguma noteikumus elektroenerģijas ražotājiem, lietotājiem un elektroenerģijas uzkrātuvēm, kā arī pieslēguma maksas un drošības naudas par tehnisko noteikumu sistēmas pieslēguma ierīkošanai noteikšanas metodiku izstrādā sistēmas operators un apstiprina regulators.”;

papildināt trešās daļas 1.punktu aiz vārda “vai” ar vārdu “nominētais”;

izslēgt ceturto daļu;

izslēgt piektajā daļā vārdus “un elektroenerģijas sistēmas īpašnieka”;

izslēgt sestajā daļā vārdus “un elektroenerģijas sistēmas īpašnieks”.

1. 9.pantā:

papildināt ar 1.1 un 1.2  daļu šādā redakcijā:

“(11) Pārvades sistēmas operators savu funkciju izpildei organizē nepieciešamās darbības saskaņā ar tā izstrādātiem un apstiprinātiem sistēmas aizsardzības un atjaunošanas plāniem.

(12) Elektroenerģijas sistēmas dalībniekiem un elektroenerģijas tirgus dalībniekiem ir pienākums izpildīt pārvades sistēmas operatora norādījumus elektroenerģijas sistēmas normāla stāvokļa nodrošināšanai vai atjaunošanai.”;

izslēgt otrajā daļā vārdu “vienotiem”;

 papildināt 2.1 daļu aiz vārdiem “saskaņā ar” ar vārdiem “šā likuma 8.panta otrajā daļā minēto”;

 papildināt ar 6. un 7. daļu šādā redakcijā:

 “(6) Sistēmas lietotājiem, kuri pa savā īpašumā vai valdījumā esošajiem elektrotīkliem piegādā elektroenerģiju apakšlietotājiem, attiecībā pret apakšlietotājiem ir normatīvajos aktos sistēmas operatoram noteiktie pienākumi un atbildība attiecībā uz elektroenerģijas piegādes kvalitāti, drošumu un elektroenerģijas uzskaiti.

 (7) Šā likuma 9.panta sestajā daļā noteiktajā gadījumā apakšlietotāja elektroenerģijas uzskaiti, par to vienojoties ar attiecīgo sistēmas lietotāju, normatīvajos aktos noteiktā kārtībā var nodrošināt elektroenerģijas sadales sistēmas operators.”

 izteikt 2.2 daļu šādā redakcijā:

“Sistēmas operators saskaņā ar efektīvas atļautās slodzes izmantošanas nosacījumiem izstrādā un publicē kārtību, kādā tie piemērojami jauniem pieslēgumiem vai pieslēguma atļautās slodzes palielināšanas gadījumos. Efektīvas atļautās slodzes izmantošanas nosacījumus nosaka Regulators”.

1. Izslēgt 10.pantā vārdus “elektroenerģijas sistēmas īpašnieka vai”.
2. 11.1 pantā:

izslēgt otrās daļas 2.punktu;

izteikt otrās daļas 4.punktu šādā redakcijā:

“4) veic Eiropas Parlamenta un Padomes regulā Nr. 2019/943 par elektroenerģijas iekšējo tirgu pārvades sistēmas operatoram noteiktos pienākumus.”;

izslēgt trešo daļu;

izslēgt ceturtajā daļā vārdus “un trešās”;

izslēgt piektajā daļā vārdus “un elektroenerģijas sistēmas īpašnieka apliecinājumu par elektroenerģijas sistēmas īpašnieka spēju ievērot saistības, kas izriet no šā likuma 21.2 panta”;

izslēgt sestajā daļā vārdus “vai elektroenerģijas sistēmas īpašnieks nespēj ievērot saistības, kas izriet no šā likuma 21.2 panta”, “vai elektroenerģijas sistēmas īpašniekam” un “vai elektroenerģijas sistēmas īpašniekam”;

izslēgt septītajā daļā vārdus “un elektroenerģijas sistēmas īpašnieks spēj ievērot saistības, kas izriet no šā likuma 21.2 panta” un “elektroenerģijas sistēmas operatora spēju ievērot saistības, kas izriet no šā likuma 21.2 panta”;

izslēgt devītajā daļā vārdus “vai elektroenerģijas sistēmas īpašnieks nespēj ievērot tam noteiktās saistības” un “vai elektroenerģijas sistēmas īpašniekam”;

izslēgt 10.daļas pirmajā teikumā vārdus “katru gadu”, otro teikumu un izteikt vārdus “šo ziņojumu” ar vārdiem “šī ziņojuma”.

1. 12.pantā:

dzēst pirmās daļas otro teikumu;

izslēgt otrās daļas 1.punktā vārdus “elektroenerģijas sistēmas īpašnieka kapitāla daļu turētājs vai”;

izslēgt otrās daļas 2.punktā vārdus “elektroenerģijas sistēmas īpašnieka padomes vai valdes locekļus vai”;

Izslēgt ceturtajā daļā vārdus “katru gadu”.

1. 13.pantā:

papildināt pirmo daļu aiz vārdiem “stabilitāti pārvades sistēmā” ar vārdiem “nediskriminējošā veidā”;

aizstāt otrajā daļā vārdus “balansēšanas aprēķiniem” ar vārdiem “nebalansa norēķiniem”;

izslēgt piektajā daļā vārdu “reģistrē”;

papildināt sesto daļu aiz vārdiem “atbildīgs par” ar vārdiem “tās digitalizāciju,”;

1. 13.1 pantā:

papildināt pirmo daļu aiz vārdiem “pārvades sistēmu operatoriem” ar vārdiem “un elektroenerģijas tirgus operatoriem, un sniedz tiem nepieciešamo informāciju,”;

aizstāt otrajā daļā vārdus “veicina elektroenerģijas biržu attīstību” ar vārdiem “ nākamās dienas un tekošās dienas tirgus sasaistīšanu ”;

izslēgt trešās daļas otro teikumu.

1. Izslēgt 14.panta pirmo teikumu.
2. Izslēgt 16.panta trešās daļas vārdus “atlīdzību elektroenerģijas sistēmas īpašniekam, kas nodrošina”.
3. Izteikt 16.1 pantu šādā redakcijā:

“**16.1 pants. Pārvades sistēmas operatora izdevumu kompensēšana**

(1) Tirgus dalībnieki, kuri deklarē elektroenerģijas importu no Eiropas Ekonomikas zonā neietilpstošām valstīm vai elektroenerģijas eksportu uz Eiropas Ekonomikas zonā neietilpstošām valstīm, pirms tirdzniecības darījumu veikšanas noslēdz ar pārvades sistēmas operatoru līgumu, kurā attiecīgais tirgus dalībnieks apņemas maksāt pārrobežu elektroenerģijas pārvades maksu, ja tāda ir noteikta, un segt pārvades sistēmas operatora izdevumus, tajā skaitā Eiropas Komisijas, asociācijas “Elektroenerģijas pārvades sistēmu operatoru Eiropas tīkls” un Eiropas pārvades sistēmas operatoru līgumos noteiktos maksājumus (perimetra maksa), kas saistīti ar elektroenerģijas importu no Eiropas Ekonomikas zonā neietilpstošām valstīm vai elektroenerģijas eksportu uz Eiropas Ekonomikas zonā neietilpstošām valstīm..

(2) Pārvades sistēmas operators var vienoties ar citas Eiropas Savienības dalībvalsts pārvades sistēmas operatoru par pārrobežu elektroenerģijas pārvades maksas ieviešanu. Ja pārvades sistēmas operators ir vienojies par pārrobežu elektroenerģijas pārvades maksas ieviešanu, tās ieviešana tiek veikta, ievērojot šādus nosacījumus:

1) pārvades sistēmas operators sadarbībā ar attiecīgās Eiropas Savienības dalībvalsts pārvades sistēmas operatoru izstrādā metodiku, kurā nosaka pārrobežu elektroenerģijas pārvades maksas aprēķina un pārvades sistēmas operatoru savstarpējo izmaksu, kas saistītas ar elektroenerģijas importu no Eiropas Ekonomikas zonā neietilpstošām valstīm, kompensēšanas kārtību;

2) Regulators, vienojoties ar attiecīgo Eiropas Savienības dalībvalstu regulatīvajām iestādēm, saskaņo atbilstoši šīs daļas 1.punktam izstrādāto metodiku;

3) pēc šīs daļas 2.punktā minētā saskaņojuma saņemšanas pārrobežu elektroenerģijas pārvades maksu pārvades sistēmas operators sadarbībā ar attiecīgās Eiropas Savienības dalībvalsts pārvades sistēmas operatoru nosaka vismaz reizi divos gados, un tajā ietver gan Latvijas, gan attiecīgo Eiropas Savienības dalībvalstu pārvades sistēmas operatoru pamatotas izmaksas, kas saistītas ar elektroenerģijas importu no Eiropas Ekonomikas zonā neietilpstošām valstīm;

4) pārvades sistēmas operatora noteikto pārrobežu elektroenerģijas pārvades maksu saskaņo Regulators, vienojoties ar attiecīgo Eiropas Savienības dalībvalstu regulatīvajām iestādēm.

5) Regulatora saskaņoto metodiku un pārrobežu elektroenerģijas pārvades maksu pārvades sistēmas operators publicē savā tīmekļa vietnē”.

1. Papildināt likumu ar 16.3 pantu šādā redakcijā:

“**16.3 pants. Elektroenerģijas uzkrātuves pārvades sistēmā**

(1) Pārvades sistēmas operatoram var piederēt elektroenerģijas uzkrātuve un tas ir tiesīgs to ekspluatēt, ja ir izpildīts viens no minētajiem nosacījumiem:

1. ja elektroenerģijas uzkrātuve ir pilnībā integrēta tīkla komponente un pārvades sistēmas operators ir saņēmis regulatora atzinumu, ka uzstādāmā elektroenerģijas uzkrātuve ir atzīstama par pilnībā integrētu tīkla komponenti;
2. regulators piešķīris atļauju saskaņā ar šī panta otrajā daļā minēto procedūru.

(2) Pirms elektroenerģijas uzkrātuves iegādes pārvades sistēmas operators nodrošina tirgus izpētes veikšanu, kuras ietvaros novērtē iespēju iegādāties nepieciešamos palīgpakalpojumus. Tirgus izpētes nosacījumus izstrādā pārvades sistēmas operators un saskaņo regulators. Regulators, vērtējot tirgus izpētes nosacījumus, vērtē, vai tie ir pārredzami un nediskriminējoši. Pārvades sistēmas operators ir tiesīgs iegādāties un ekspluatēt elektroenerģijas uzkrātuvi, ja izpildās visi šādi nosacījumi:

1. tirgus izpētes rezultātā konstatēts, ka tirgus dalībnieki nevar nodrošināt attiecīgā palīgpakalpojuma sniegšanu nepārtraukti, savlaicīgi un par samērīgu cenu;
2. pārvades sistēmas operators elektroenerģijas uzkrātuvi izmantos, lai nodrošinātu pārvades sistēmas drošu, efektīvu un stabilu darbību;
3. regulators ir izvērtējis tirgus izpētes rezultātus un piešķīris pārvades sistēmas operatoram atļauju elektroenerģijas uzkrātuves iegādei un ekspluatācijai.

(3) Regulators šī panta otrajā daļā minēto atļauju, kā arī ar atļauju saistīto informāciju nosūta Eiropas Komisijai.

(4) Vismaz reiz piecos gados regulators organizē publisku konsultāciju, kuras ietvaros pārskata šī panta otrajā daļā minēto atļauju. Ja regulators konstatē, ka tirgus dalībnieki spēj nodrošināt attiecīgā palīgpakalpojuma sniegšanu nepārtraukti, savlaicīgi un par samērīgu cenu, regulators pieņem lēmumu, ar kuru uzliek par pienākumu pārvades sistēmas operatoram ne vēlāk kā 18 mēnešu laikā pēc lēmuma pieņemšanas izbeigt elektroenerģijas uzkrātuves ekspluatāciju un atsavināt elektroenerģijas uzkrātuvi.

(5) Šī panta ceturtā daļa neattiecas uz elektroenerģijas uzkrātuvi, ko regulators atzinis par integrētu tīkla komponenti vai tādu elektroenerģijas uzkrātuvi līdz tās dzīves cikla beigām, par kuras iegādi un ekspluatāciju saskaņā ar šī panta otro daļu regulators piešķīris atļauju līdz 2023.gada 31.decembrim, ja izpildās visi šādi nosacījumi:

1. elektroenerģijas uzkrātuve pieslēgta pārvades tīklam ne vēlāk kā divu gadu laikā pēc šī panta pirmajā daļā minētā atzinuma vai šī panta otrajā daļā minētās atļauja piešķiršanas;
2. elektroenerģijas uzkrātuve tiek izmantota tikai pārvades tīkla drošas darbības atjaunošanai, ja šāds atjaunošanas pasākums sākas nekavējoties un beidzas, kad problēmu var novērst ar regulāru pārdispečēšanu;
3. elektroenerģijas uzkrātuve netiek izmantota, lai pirktu vai pārdotu elektroenerģiju elektroenerģijas tirgos.

(6) Pamatotās izmaksas, kas saistītas ar elektroenerģijas uzkrātuves iegādi, ekspluatāciju un atsavināšanu, sedz pārvades sistēmas operators, un tās iekļauj pārvades sistēmas pakalpojumu tarifos.”.

1. 18.pantā:

papildināt trešo daļu aiz vārda “nepieciešama” ar vārdiem “palīgpakalpojumu pirkšanai,”;

papildināt trešo daļu ar otro teikumu šādā redakcijā:

 “Piedaloties elektroenerģijas tirdzniecībā, sadales sistēmas operators rīkojas, ievērojot atklātas, nediskriminējošas un uz tirgus principiem balstītas procedūras.”

1. Izteikt 20.panta otro daļu šādā redakcijā:

“(2) Sadales tarifi vienā licences darbības zonā nav atkarīgi no attāluma starp lietotāja un ražotāja atrašanās vietām. Sadales tarifu atšķirības ir pieļaujamas starp sprieguma, patēriņa un jaudas līmeņiem, ja tās ir ekonomiski pamatotas un visiem attiecīgā sprieguma, patēriņa un jaudas līmeņa grupas lietotājiem vienādas.”

1. Papildināt likumu ar 20.1 pantu šādā redakcijā:

“**20.1 pants. Elektroenerģijas cenu salīdzināšanas rīks.**

(1) Sadales sistēmas operators, kura sistēmai ir pieslēgti vairāk par simt tūkstošiem lietotāju, nodrošina, ka mājsaimniecības lietotājiem un uzņēmumiem ar gada elektroenerģijas patēriņu, kas prognozēts mazāks par 100 000 kWh, un kuros nodarbinātas mazāk nekā 10 personas, un kuru gada apgrozījums un/vai gada bilances kopsumma nepārsniedz 2 miljonu euro, bez maksas ir piekļuve elektroenerģijas cenu salīdzināšanas rīkam, kas ļauj salīdzināt elektroenerģijas tirgotāju piedāvājumus.

(2) Elektroenerģijas cenu salīdzināšanas rīkam ir jāaptver viss tirgus piedāvājums.

(3) Sadales sistēmas operators, kura sistēmai ir pieslēgti vairāk par simt tūkstošiem lietotāju, un elektroenerģijas tirgotāji publicē savā mājaslapā internetā un elektroenerģijas tirgotāju izsniegtajos rēķinos pārskatāmā veidā informāciju par saskaņā ar šā panta piektajā daļā minētajā kārtībā apliecināto elektroenerģijas cenu salīdzināšanas rīku pieejamību, tajā skaitā iekļaujot informāciju par elektroenerģijas cenu salīdzināšanas rīku mājaslapām internetā.

(4) Ministru kabinets nosaka elektroenerģijas cenu salīdzināšanas rīka minimālās prasības un tirgotāju pienākumus regulārai elektroenerģijas tirdzniecības piedāvājumu informācijas sniegšanai bez maksas šā likuma 5.1 pantā minētajā datu platformā.

(5) Regulators ir kompetentā iestāde, kas izsniedz apliecinājumu par elektroenerģijas cenu salīdzināšanas rīka atbilstību minimālajām prasībām un veic rīka atbilstības uzraudzību. Regulators nosaka kārtību, kādā izsniedzami apliecinājumi un veicama uzraudzība.(6) Šā panta pirmajā daļā noteiktais pienākums neliedz citām fiziskām vai juridiskām personām ieviest elektroenerģijas cenu salīdzināšanas rīku atbilstoši šā panta ceturtajā daļā minētajai kārtībai un saņemt šā panta piektajā daļā minēto apliecinājumu.

(7) Šā panta sestajā daļā minēto elektroenerģijas cenu salīdzināšanas rīku uzturētājiem, kas saņēmuši šā panta piektajā daļā minēto apliecinājumu, ir tiesības no datu platformas bez maksas pieprasīt un saņemt datus par tirgotāju elektroenerģijas tirdzniecības piedāvājumiem, ciktāl tas nepieciešams elektroenerģijas cenu salīdzināšanas rīka darbībai saskaņā ar šā panta ceturtajā daļā minēto kārtību.”.

1. Papildināt likumu ar 20.2 pantu šādā redakcijā:

“**20.2 pants. Elektroenerģijas uzkrātuves sadales sistēmā**

(1) Sadales sistēmas operatoram var piederēt elektroenerģijas uzkrātuve un tas ir tiesīgs to ekspluatēt, ja ir izpildīts viens no minētajiem nosacījumiem:

1. elektroenerģijas uzkrātuve ir pilnībā integrēta tīkla komponente un sadales sistēmas operators ir saņēmis regulatora atzinumu, ka uzstādāmā elektroenerģijas uzkrātuve ir atzīstama par pilnībā integrētu tīkla komponenti;
2. regulators piešķīris atļauju saskaņā ar šī panta otrajā daļā minēto procedūru.

(2) Pirms elektroenerģijas uzkrātuves iegādes sadales sistēmas operators nodrošina tirgus izpētes veikšanu, kuras ietvaros novērtē iespēju iegādāties nepieciešamos palīgpakalpojumus. Tirgus izpētes nosacījumus izstrādā sadales sistēmas operators un saskaņo regulators. Regulators, vērtējot tirgus izpētes nosacījumus, vērtē, vai tie ir pārredzami un nediskriminējoši. Sadales sistēmas operators ir tiesīgs iegādāties un ekspluatēt elektroenerģijas uzkrātuvi, ja izpildās visi šādi nosacījumi:

1. tirgus izpētes rezultātā konstatēts, ka tirgus dalībnieki nevar nodrošināt attiecīgā palīgpakalpojuma sniegšanu nepārtraukti, savlaicīgi un par samērīgu cenu;
2. sadales sistēmas operators elektroenerģijas uzkrātuvi izmantos, lai nodrošinātu sadales sistēmas drošu, efektīvu un stabilu darbību;
3. regulators ir izvērtējis tirgus izpētes rezultātus un piešķīris sadales sistēmas operatoram atļauju elektroenerģijas uzkrātuves iegādei un ekspluatācijai.

 (3) Vismaz reizi piecos gados regulators organizē publisku konsultāciju, kuras ietvaros pārskata šī panta otrajā daļā minēto atļauju. Ja regulators konstatē, ka tirgus dalībnieki spēj nodrošināt attiecīgā palīgpakalpojuma sniegšanu nepārtraukti, savlaicīgi un par samērīgu cenu, regulators pieņem lēmumu, ar kuru uzliek par pienākumu sadales sistēmas operatoram ne vēlāk kā 18 mēnešu laikā pēc lēmuma pieņemšanas izbeigt elektroenerģijas uzkrātuves ekspluatāciju un atsavināt elektroenerģijas uzkrātuvi.

(4) Pamatotās izmaksas, kas saistītas ar elektroenerģijas uzkrātuves iegādi, ekspluatāciju un atsavināšanu, sedz sadales sistēmas operators, un tās iekļauj sadales sistēmas pakalpojumu tarifos.”.

22.pantā:

 aizstāt pirmajā daļā skaitli un vārdu “11,1 kilovata” ar skaitli vārdu “50,0 kilovatiem” un vārdu “anulēšanas” ar vārdu “atcelšanas”;

 aizstāt otrajā daļā skaitli un vārdu “11,1 kilovata” ar skaitli un vārdu “50,0 kilovatiem”;

 izteikt panta trešo un ceturto daļu šādā redakcijā:

 “(3) Sistēmas operators reizi ceturksnī apkopo informāciju par savā licences darbības zonā ierīkoto kopējo elektroenerģijas ražošanas iekārtu pieslēgumu skaitu un atļauto elektroenerģijas ražošanas jaudu katrā no elektroenerģijas ražošanas veidiem. Apkopoto informāciju sistēmas operators nosūta ministrijai un regulatoram līdz nākamā ceturkšņa pirmā mēneša piecpadsmitajam datumam.

 (4) Sistēmas operators par pieslēgumiem, kuriem ir izsniegta ministrijas atļauja, līdz katra mēneša piecpadsmitajam datumam ministrijai sniedz informāciju par iepriekšējā mēnesī ierīkotajiem jaunajiem elektroenerģijas ražošanas iekārtu pieslēgumiem un palielinātajām vai samazinātajām atļautajām elektroenerģijas ražošanas jaudām esošajos sistēmas pieslēgumos, norādot elektrostacijas veidu, atļauto elektroenerģijas ražošanas jaudu un ievērojot šādus nosacījumus:

 1) sniedzot informāciju par fiziskajām personām, sistēmas operators nenorāda fiziskās personas datus un elektroenerģijas ražošanas iekārtu uzstādīšanas vietas adresi;

 2) sniedzot informāciju par juridiskajām personām, sistēmas operators norāda juridiskās personas nosaukumu, juridisko adresi, reģistrācijas numuru un elektroenerģijas ražošanas iekārtu uzstādīšanas vietas adresi.”;

 izteikt piekto daļu šādā redakcijā:

 “(5) Ministrija reizi ceturksnī publicē savā mājaslapā internetā 22.panta trešajā daļā minētos no sistēmas operatora saņemtos datus.”.

1. Izslēgt V1 nodaļu.
2. Aizstāt 27.panta otro teikumu “Cenu darījumiem elektroenerģijas biržā nosaka saskaņā ar šīs biržas reglamentu.” ar teikumu “Elektroenerģijas cenu tirgus dalībnieku nākamās dienas un tekošās dienas tirgos veiktajiem darījumiem nosaka vienota nākamās dienas vai vienota tekošās dienas tirgus darbības rezultātā.”.
3. Izteikt 29.2 pantu šādā redakcijā:

“29.2 pants. Izcelsmes apliecinājums

(1) Izcelsmes apliecinājumu var saņemt par saražotās un sistēmas operatora tīklā nodotās elektroenerģijas daudzumu, atskaitot no tīkla saņemto elektroenerģijas patēriņu, kas izteikts megavatstundās (MWh). Apjoms, par kuru izsniedz izcelsmes apliecinājumu, ir viena megavatstunda. Par katru saražotās un sistēmas operatora tīklā nodotās elektroenerģijas vienību izsniedz ne vairāk kā vienu izcelsmes apliecinājumu. Izcelsmes apliecinājumā var iekļaut saražoto un sistēmas operatora tīklā nodoto elektroenerģijas apjomu tikai par to periodu, kurā elektroenerģijas ražošanas iekārta ir reģistrēta pārvades sistēmas operatora uzturētajā izcelsmes apliecinājumu reģistrā, ievērojot Eiropas Enerģijas sertifikācijas izcelsmes apliecinājumu sistēmas prasības.

(2) Izcelsmes apliecinājumu izsniedz pārvades sistēmas operators, ievērojot šā likuma un Eiropas Enerģijas sertifikācijas izcelsmes apliecinājumu sistēmas prasības par izcelsmes apliecinājumu izsniegšanu un izlietošanu. Pārvades sistēmas operators savā mājaslapā internetā publicē informāciju par izpildāmām prasībām un iesniedzamajiem dokumentiem izcelsmes apliecinājuma saņemšanai.

(3) Pārvades sistēmas operators pārvaldaizcelsmes apliecinājumu izsniegšanu, nodošanu citiem tirgus dalībniekiem un izlietošanu Eiropas Enerģijas sertifikācijas izcelsmes apliecinājumu sistēmā.

(4) Izcelsmes apliecinājumu var saņemt elektroenerģijas ražotājs, kurš ir reģistrējis elektroenerģijas ražošanas iekārtu pārvades sistēmas operatora uzturētajā izcelsmes apliecinājumu reģistrā saskaņā ar Eiropas Enerģijas sertifikācijas izcelsmes apliecinājumu sistēmas prasībām un kurš elektroenerģijas ražošanai izmanto atjaunojamos energoresursus vai augstas efektivitātes koģenerāciju un kurš neizmanto šā likuma 28., 28.1, 29., 30. pantā vai pārejas noteikumu 52. punktā minētās tiesības, aktīvais lietotājs vai elektroenerģijas kopiena, kura ir reģistrējusi elektroenerģijas ražošanas iekārtu pārvades sistēmas operatora uzturētajā izcelsmes apliecinājumu reģistrā saskaņā ar Eiropas Enerģijas sertifikācijas izcelsmes apliecinājumu sistēmas prasībām un kura elektroenerģijas ražošanai izmanto atjaunojamos energoresursus, un publiskais tirgotājs.

(5) Izcelsmes apliecinājuma izsniegšanai augstas efektivitātes koģenerācijas iekārtās saražotai un sistēmas operatora tīklā nodotai elektroenerģijai primārās enerģijas ietaupījumu aprēķina saskaņā ar Ministru kabineta noteikto kārtību, kādā aprēķināms koģenerācijas staciju primārais energoresursu ietaupījums.

(6) Pārvades sistēmas operators informāciju par izsniegtajiem, nodotajiem citiem tirgus dalībniekiem vai izlietotajiem izcelsmes apliecinājumiem publicē savā mājaslapā internetā vai tajā norāda atsauci uz vietu, kur šī informācija ir pieejama.

(7) Izcelsmes apliecinājums ir derīgs 12 mēnešus no kalendārā mēneša beigām, kurā izcelsmes apliecinājumā norādāmā elektroenerģijas vienība saražota un nodota sistēmas operatora tīklā.

(8) Tirgus dalībniekam ir pienākums informēt pārvades sistēmas operatoru par izcelsmes apliecinājuma nodošanu citam tirgus dalībniekam trīs darba dienu laikā no nodošanas brīža.

(9) Izcelsmes apliecinājumā norāda šādu informāciju:

1) energoresursus, no kuriem saražota elektroenerģija, un laika posmu, kad elektroenerģija saražota un nodota sistēmas operatora tīklā;

2) elektroenerģijas ražošanas iekārtas identifikācijas numuru, atrašanās adresi, tehnoloģisko veidu, elektrisko jaudu un, ja attiecināms, siltuma jaudu;

3) izcelsmes apliecinājuma izdošanas datumu, izdevēju valsti un unikālo identifikācijas numuru;

4) atzīmi par to, vai attiecībā uz elektroenerģijas ražošanas iekārtu ir piešķirts komercdarbības atbalsts investīcijām un vai par attiecīgo elektroenerģijas ražošanas iekārtā saražoto enerģijas vienību ir piešķirts jebkāds cits komercdarbības atbalsts no kādas komercdarbības atbalsta shēmas, un, ja attiecināms, komercdarbības atbalsta mērķi, instrumentu un komercdarbības atbalsta shēmas numuru, kā arī komercdarbības atbalsta piešķiršanas brīdi un plānoto komercdarbības atbalsta sniegšanas beigu datumu;

5) elektroenerģijas ražošanas iekārtas ekspluatācijas uzsākšanas datumu.

(10) Izcelsmes apliecinājumā par augstas efektivitātes koģenerācijas procesā saražoto un sistēmas operatora tīklā nodoto elektroenerģiju papildus šā panta devītajā daļā minētajam norāda šādu informāciju:

1) elektroenerģijas ražošanā izmantotā kurināmā veida zemāko siltumspēju;

2) koģenerācijas režīmā saražotās siltumenerģijas daudzumu un izlietojumu;

3) koģenerācijas iekārtas nominālo elektroenerģijas un siltumenerģijas efektivitāti;

4) koģenerācijas režīmā saražotās un sistēmas operatora tīklā nodotās elektroenerģijas daudzumu, uz ko attiecināms apliecinājums;

5) primārās enerģijas ietaupījumu, kas aprēķināts saskaņā ar Ministru kabineta noteikto kārtību, kādā aprēķināms koģenerācijas staciju saražotās primārās enerģijas ietaupījums.

(11) Ja elektroenerģijas ražotājs neatbilst šā panta ceturtās daļas nosacījumiem vai nav sniedzis pārvades sistēmas operatoram šajā pantā noteikto izcelsmes apliecinājuma izsniegšanai nepieciešamo informāciju, pārvades sistēmas operators atsaka izcelsmes apliecinājuma izsniegšanu.

(12) Par tā elektroenerģijas ražotāja saražoto un sistēmas operatora tīklā nodoto elektroenerģiju, kurš izmanto šā likuma 28., 28.1, 29., 30. pantā vai pārejas noteikumu 52. punktā minētās tiesības un kurš ir reģistrējis elektroenerģijas ražošanas iekārtu pārvades sistēmas operatora uzturētajā izcelsmes apliecinājumu reģistrā saskaņā ar Eiropas Enerģijas sertifikācijas izcelsmes apliecinājumu sistēmas prasībām, pārvades sistēmas operators izcelsmes apliecinājumu izsniedz publiskajam tirgotājam, pamatojoties uz publiskā tirgotāja pieprasījumu un sniegto izcelsmes apliecinājuma izsniegšanai nepieciešamo informāciju, ievērojot šādus nosacījumus:

1) publiskais tirgotājs saņem izcelsmes apliecinājumu par tādu saražotās un sistēmas operatora tīklā nodotās elektroenerģijas apjomu, kādu tas iepircis no elektroenerģijas ražotāja saskaņā ar šā likuma 28., 29. vai 30. pantu;

2) publiskais tirgotājs saņem izcelsmes apliecinājumu par visu elektroenerģijas apjomu, kuru attiecīgais ražotājs saražojis koģenerācijas stacijā augstas efektivitātes koģenerācijas režīmā un nodevis sistēmas operatora tīklā, atskaitot no tīkla saņemto elektroenerģijas patēriņu, izmantojot šā likuma 28.1 pantā minētās tiesības.

(13) Publiskais tirgotājs atsevišķi uzskaita ieņēmumus par tādu izcelsmes apliecinājumu pārdošanu, kurus tas saņēmis, izmantojot šā panta divpadsmitajā daļā minētās tiesības.

(14) Publiskais tirgotājs samazina elektroenerģijas iepirkuma izmaksas par šā panta trīspadsmitā daļā minēto ieņēmumu daļu, ievērojot šādus nosacījumus:

1) publiskais tirgotājs samazina šā likuma 28. panta piektajā daļā minētās izmaksas par to ieņēmumu daļu, kuru tas saņēmis, pārdodot izcelsmes apliecinājumu, kas saņemts par tādu saražotās un sistēmas operatora tīklā nodotās elektroenerģijas daudzumu, kuru publiskais tirgotājs iepircis no elektroenerģijas ražotāja saskaņā ar šā likuma 28. pantu;

2) publiskais tirgotājs samazina šā likuma 28.1 panta ceturtajā daļā minētās izmaksas par to ieņēmumu daļu, kuru tas saņēmis, pārdodot izcelsmes apliecinājumu, kuru tas saņēmis saskaņā ar šā panta divpadsmitās daļas 2. punktu;

3) publiskais tirgotājs samazina šā likuma 30. panta trešajā daļā minētās izmaksas par to ieņēmumu daļu, kuru tas saņēmis, pārdodot izcelsmes apliecinājumu, kas saņemts par tādu saražotās un sistēmas operatora tīklā nodotās elektroenerģijas daudzumu, kuru publiskais tirgotājs iepircis no elektroenerģijas ražotāja saskaņā ar šā likuma 29. un 30. pantu.

(15) Pārvades sistēmas operators, lai kompensētu ar šajā pantā minēto funkciju izpildi saistītās izmaksas, par šā panta trešajā daļā minēto pienākumu izpildi pieprasa maksu, kuras aprēķināšanas kārtību tas izstrādā un publicē savā mājaslapā internetā.

(16) Ja attiecībā uz elektroenerģijas ražošanas iekārtu ir piešķirts komercdarbības atbalsts investīcijām vai par attiecīgo elektroenerģijas ražošanas iekārtā saražoto enerģijas vienību ir piešķirts jebkāds cits komercdarbības atbalsts no kādas komercdarbības atbalsta shēmas, pārvades sistēmas operators izsniedz izcelsmes apliecinājumu un nekavējoties atceļ to līdz plānotajam komercdarbības atbalsta sniegšanas beigu datumam. Šajā daļā minēto nosacījumu nepiemēro šā panta divpadsmitajā daļā minētajā gadījumā.

(17) Eiropas Enerģijas sertifikācijas izcelsmes apliecinājumu sistēmā citu Eiropas Savienības dalībvalstu izsniegtos izcelsmes apliecinājumus reģistrē, lai galalietotājiem apliecinātu no atjaunojamajiem energoresursiem vai augstas efektivitātes koģenerācijas iekārtās saražotās un sistēmas operatora tīklā nodotās elektroenerģijas daļu vai daudzumu enerģijas piegādātāja energoresursu struktūrā un enerģijā, kas patērētājiem piegādāta saskaņā ar līgumiem, kuros ietverta atsauce uz no atjaunojamajiem energoresursiem vai augstas efektivitātes koģenerācijas iekārtās iegūtas enerģijas patēriņu, un lai apliecinātu šā panta devītajā un desmitajā daļā minēto informāciju.

(18) Lai pārvades sistēmas operatoram tiktu nodrošināta pareiza un ticama izcelsmes apliecinājumā norādāmā informācija, tiek noteikti šādi informācijas sniegšanas pienākumi:

1) šā panta pirmajā daļā minēto saražotās un sistēmas operatora tīklā nodotās elektroenerģijas daudzumu, kas saražota augstas efektivitātes koģenerācijas procesā, kā arī devītās daļas 1. un 2. punktā un desmitajā daļā minēto informāciju sniedz elektroenerģijas ražotājs, kurš pieprasa izcelsmes apliecinājumu;

2) šā panta devītās daļas 4. punktā minēto informāciju sniedz atbalsta sniedzējs pēc pārvades sistēmas operatora pieprasījuma;

3) šā panta pirmajā daļā minēto saražotās un sistēmas operatora tīklā nodotās elektroenerģijas daudzumu, kas saražota no atjaunojamiem energoresursiem, un devītās daļas 5. punktā minēto informāciju sniedz sistēmas operators, kura elektroenerģijas sistēmai ir pieslēgts attiecīgais elektroenerģijas ražotājs;

4) elektroenerģijas ražotājs, kurš reģistrē elektroenerģijas ražošanas iekārtu izcelsmes apliecinājumu reģistrā vai pieprasa izcelsmes apliecinājumu, sniedz neatkarīga akreditēta auditora apliecinājumu par šajā daļā minētās informācijas pareizību un patiesumu;

5) elektroenerģijas ražotājs, kurš izmanto šā likuma 28., 28.1, 29., 30. pantā vai pārejas noteikumu 52. punktā minētās tiesības, var aizstāt šīs daļas 4. punktā noteiktā neatkarīgā auditora apliecinājumu ar Būvniecības valsts kontroles biroja apliecinājumu par šajā daļā minētās informācijas pareizību un patiesumu."

1. Izteikt 30.1 pantu šādā redakcijā:

“**30.1 pants. Elektroenerģijas neto uzskaites un neto norēķinu sistēmas**

(1) Elektroenerģijas neto uzskaites sistēma ir kārtība, kādā veicami maksājumi par patērēto elektroenerģiju un kādā sadales sistēmas operators veic ieskaitu par no atjaunojamiem energoresursiem iegūtas elektroenerģijas pašpatērētāja, kurš ir mājsaimniecības lietotājs, objektā saražoto sistēmas operatora tīklā nodoto elektroenerģiju, kā arī no sistēmas operatora tīkla saņemto elektroenerģiju. Ja saskaņā ar saražotā un patērētā elektroenerģijas apjoma aprēķinu mājsaimniecības lietotāja objekta pieslēguma ietvaros sadales sistēmas operatora tīklā ir nodots vairāk elektroenerģijas nekā patērēts, attiecīgo elektroenerģijas apjomu ieskaita nākamajā elektroenerģijas norēķinu periodā tā gada ietvaros, kurš sākas 1. martā un beidzas nākamā gada 29. februārī. Elektroenerģijas neto uzskaites sistēmas norēķinu periods ir viens kalendāra mēnesis.

(11) Ja no atjaunojamajiem energoresursiem iegūtas elektroenerģijas pašpatērētāja, kurš ir mājsaimniecības lietotājas, objekta pieslēguma ietvaros aprēķinātais elektroenerģijas neto patēriņš norēķinu periodā ir negatīvs, no atjaunojamajiem energoresursiem iegūtas elektroenerģijas pašpatērētājs uzkrāto elektroenerģiju var izlietot citā tā paša lietotāja objektā un trīs fāžu pieslēguma gadījumā vienā fāzē saražoto un uzkrāto elektroenerģiju var izlietot citā fāzē, piemērojot tam tiesības norēķinos par patērēto no atjaunojamajiem energoresursiem iegūtas elektroenerģijas pašpatērētāja uzkrāto elektroenerģiju izmantot elektroenerģijas neto uzskaites sistēmu.

 (2) Elektroenerģijas neto uzskaites sistēmas ietvaros objektam, kurā no atjaunojamiem energoresursiem iegūtas elektroenerģijas pašpatērētājs, kurš ir mājsaimniecības lietotājs, ražo elektroenerģiju patērēšanai paša vajadzībām (galapatēriņam), ir tiesības norēķinos par tajā saražoto un patērēto elektroenerģiju izmantot elektroenerģijas neto uzskaites sistēmu, ja ir ievēroti visi šādi nosacījumi:

1) sadales sistēmas operators izdevis atļauju elektroenerģijas ražošanas iekārtu pieslēgšanai paralēlam darbam ar sadales sistēmu attiecīgajā objektā;

2) elektroenerģija mājsaimniecībā tiek ražota, izmantojot atjaunojamos energoresursus;

3) elektroenerģija mājsaimniecībā tiek ražota viena sistēmas pieslēguma ietvaros.

(21) Elektroenerģijas neto norēķinu sistēma ir kārtība, kādā veicami maksājumi par patērēto elektroenerģiju un kādā elektroenerģijas tirgotājs veic no atjaunojamiem energoresursiem iegūtas elektroenerģijas pašpatērētāja saražotās un patērētās elektroenerģijas apjoma netēšanu lietotāja objektiem un ieskaitu par lietotāja objektos no atjaunojamiem energoresursiem saražoto un patērēto elektroenerģiju, atbilstoši tās tirgus vērtībai.

(22) Elektroenerģijas neto norēķinu sistēmas ietvaros objektiem, kurā no atjaunojamiem energoresursiem iegūtas elektroenerģijas pašpatērētājs ražo elektroenerģiju patērēšanai paša vajadzībām (galapatēriņam), izmantojot objektos uzstādītas elektroenerģijas ražošanas iekārtas, ir tiesības norēķinos par tajos saražoto un patērēto elektroenerģiju izmantot elektroenerģijas neto norēķinu sistēmu, ja ir ievēroti visi šādi nosacījumi:

1) sadales sistēmas operators izdevis atļauju elektroenerģijas ražošanas iekārtu pieslēgšanai paralēlam darbam ar sadales sistēmu attiecīgajā objektā;

2) elektroenerģija objektos tiek ražota, izmantojot atjaunojamos energoresursus;

3) visus neto norēķinu sistēmā ietvertos lietotāja objektus apkalpo viens elektroenerģijas tirgotājs.

(23) No atjaunojamiem energoresursiem iegūtas elektroenerģijas pašpatērētājam, kurš ir mājsaimniecības lietotājs, ir vienreizējas tiesības pāriet no elektroenerģijas neto uzskaites sistēmas uz elektroenerģijas neto norēķinu sistēmu.

(3) Elektroenerģijas galalietotājam par elektroenerģijas neto norēķinu un uzskaites sistēmas ietvaros saražoto un patērēto elektroenerģiju nav jāsedz šā likuma [28. panta](https://likumi.lv/ta/id/108834#p28) piektajā daļā un [30. panta](https://likumi.lv/ta/id/108834#p30) trešajā daļā minētās elektroenerģijas obligātā iepirkuma izmaksas ciktāl tas saskan ar *de minimis* valsts atbalsta ierobežojumiem. Elektroenerģijas neto norēķinu un uzskaites sistēmu nepiemēro norēķiniem par saņemtajiem sadales sistēmas pakalpojumiem vai citiem normatīvajos aktos noteiktajiem maksājumiem.

(31) Būvniecības valsts kontroles birojs nodrošina *de minimis* atbalsta nosacījumu kontroli attiecībā uz juridiskām personām, kas pretendē vai saņem valsts atbalstu neto norēķinu sistēmas ietvaros.

(4) Kārtību, kādā piemērojama neto uzskaites un norēķinu sistēma, nosaka Ministru kabinets.”

1. Aizstāt 34.panta otrās daļas otrajā teikumā vārdus “sistēmas operators, kura tīkliem ir pieslēgts attiecīgais sadales sistēmas operators” ar vārdiem “pārvades sistēmas operators”.
2. Izteikt 35.panta pirmo daļu šādā redakcijā:

“(1) Galalietotājam un elektroenerģijas ražotājam ir tiesības katra mēneša pirmajā datumā mainīt elektroenerģijas tirgotāju vai elektroenerģijas iepircēju. Elektroenerģijas tirgotāja un elektroenerģijas iepircēja maiņas kārtību nosaka datu platformas vienotajā standartā.”

1. Izteikt 36.pantu šādā redakcijā:

“**36.pants. Atbildība par balansēšanu**

(1) Latvijā balansēšanu nodrošina pārvades sistēmas operators. Tirgus dalībnieks ir tiesīgs kļūt par balansatbildīgo pusi, noslēdzot līgumu ar pārvades sistēmas operatoru.

(2) Katrs tirgus dalībnieks ir balansatbildīgs.

(3) Tirgus dalībnieks slēdz ar pārvades sistēmas operatoru vai balansatbildīgo pusi līgumu par balansatbildības nodrošināšanu.Tirgotājs, kas nodrošina mājsaimniecības lietotāja balansatbildību, slēdz līgumu par balansatbildības nodrošināšanu ar pārvades sistēmas operatoru vai balansatbildīgo pusi.

(4) Tirgus dalībnieku, balansatbildīgo pušu un pārvades sistēmas operatora tiesības un pienākumus nosaka Tīkla kodeksā.”.

1. Izteikt 37.pantu šādā redakcijā:

“**37.pants. Balansēšana un nebalansa aprēķini**

(1) Pārvades sistēmas operators saskaņā ar Tīkla kodeksu veic nebalansa aprēķinus atklāti un nediskriminējoši attiecībā uz visām balansatbildīgajām pusēm un tirgus dalībniekiem, kuriem pārvades sistēmas operators nodrošina balansatbildību.

(2) Nebalansa aprēķini tiek veikti, pamatojoties uz noteiktā periodā veikto elektroenerģijas darījumu uzskaiti un pārvades un sadales sistēmu operatoru datiem, lai noteiktu balansēšanas elektroenerģijas apjomu. Nebalansa aprēķini ir pieejami darījumā iesaistītajiem tirgus un sistēmas dalībniekiem.

(3) Sistēmas dalībnieks sniedz pārvades sistēmas operatoram informāciju, kas ir nepieciešama balansēšanai un nebalansa aprēķinu veikšanai.

(4) Lai nodrošinātu maksājumus par balansatbildības nodrošināšanu, pārvades sistēmas operators no balansatbildīgajām pusēm un tirgus dalībniekiem, kuriem pārvades sistēmas operators nodrošina balansatbildību, var pieprasīt saistību izpildes nodrošinājumu, saskaņā ar Tīkla kodeksu.”.

1. Izteikt VIII4 nodaļas virsrakstu šādā redakcijā:

“**VIII4 nodaļa**

**Nominētais elektroenerģijas tirgus operators, tirdzniecības darījumi un vairumtirgus uzraudzība**”

1. 37.1 pantā:

izteikt panta virsrakstu šādā redakcijā:

“**37.1 pants. Nominētais elektroenerģijas tirgus operators**”;

izteikt otro daļu šādā redakcijā:

“(2) Nominēto elektroenerģijas tirgus operatoru apstiprina, atsauc un tā darbību uzrauga Regulators, ievērojot Eiropas Komisijas īstenošanas aktus, kas pieņemti, papildinot Eiropas Parlamenta un Padomes regulu (EK) Nr. 2019/943 par elektroenerģijas iekšējo tirgu.”;

papildināt trešo daļu aiz vārda “no” ar vārdu “nominētā”.

1. Izteikt 37.3 pantu šādā redakcijā:

“**37.3 pants. Elektroenerģijas tirdzniecības darījumi**

Tirgus dalībnieki darījumus, kas pārsniedz tirdzniecības zonas ietvarus un ietver fizisku elektroenerģijas pārvadīšanu, veic tikai nākamās dienas vai tekošās dienas tirgos. Vienas tirdzniecības zonas ietvaros darījumus, kas saistīti ar fizisku elektroenerģijas pārvadīšanu, tirgus dalībnieki var veikt gan nākamās dienas vai tekošās dienas tirgos, gan savstarpēji vienojoties.”.

1. Izslēgt 37.4 pantu.
2. Aizstāt 41.panta 3.punktā vārdu “noteiktos” ar vārdu “apstiprinātos”.
3. Izslēgt 43.pantu.
4. 47.pantā:

papildināt pirmo daļu aiz vārdiem "neievēro šā likuma" ar vārdiem "vai uz šī likuma pamata izdoto tiesību aktu";

Izslēgt visā tekstā vārdus “elektroenerģijas sistēmas īpašnieks” un skaitli “43”;

1. Papildināt likumu ar XI nodaļu šādā redakcijā:

“**XI Elektroenerģijas energokopienas un aktīvie lietotāji**

**48.pants. Aktīvie lietotāji**

(1) Jebkurš galalietotājs var kļūt par aktīvo lietotāju, ieviešot elektroenerģijas ražošanas iekārtas saskaņā ar šī likuma 22.panta pirmajā vai otrajā daļā minēto kārtību un pieslēdzot tās elektroenerģijas sadales tīklam saskaņā ar 8.panta otrajā un 2.1 daļā minētajiem pieslēguma noteikumiem.

(2) Aktīvajam lietotājam ir tiesības elektroenerģiju ražot, uzkrāt, patērtēt, pārdot un nodot citam elektroenerģijas tirgus dalībniekam uz divpusējās vienošanās pamata.

(3) Elektroenerģijas energokopienai un kopīgi darbojošiem no atjaunojamajiem energoresursiem iegūtas elektroenerģijas pašpatērētājiem, papildus šī panta otrajā daļā minētajām tiesībām, ir tiesības kopīgot elektroenerģijas pārpalikumu viena sadales sistēmas operatora ietvaros saskaņā ar 50.pantā minēto kārtību

(4) Aktīvajiem lietotājiem var vienlaikus būt gan sadales tīkla pieslēgums, gan piederēt enerģijas uzkrātuve, kā arī tas var darboties ar agregatoru starpniecību.

(5) Aktīvais lietotājs var deleģēt trešajai personai elektroenerģijas ražošanas iekārtu pārvaldīšanu, tostarp uzstādīšanu, ekspluatāciju, datu apstrādi un uzturēšanu. Trešā persona nav uzskatāma par elektroenerģijas energokopienu vai kopīgi darbojošu no atjaunojamajiem energoresursiem iegūtas elektroenerģijas pašpatērētāju.

(6) Valsts pārvaldes iestādes, plānojot energoefektivitātes politikas pasākumus, sniedz elektroenerģijas energokopienai un kopīgi darbojošiem no atjaunojamajiem energoresursiem iegūtas elektroenerģijas pašpatērētājiem vienlīdzīgas tiesības līdz ar citiem tirgus dalībniekiem konkurēt par dalību energoefektivitātes atbalsta shēmās.

**49.pants. Elektroenerģijas energokopienas**

(1) Elektroenerģijas energokopienām piemēro Enerģētikas likuma 17.1 un 17.2 noteiktās vispārējās energokopienu prasības.

(2) Elektroenerģijas energokopiena ir tiesīga darboties visos elektroenerģijas tirgos, kā arī sniegt pieprasījuma reakcijas pakalpojumu.

**50.pants. Elektroenerģijas kopīgošana**

(1) Elektroenerģijas energokopienai un kopīgi darbojošiem no atjaunojamajiem energoresursiem iegūtas elektroenerģijas pašpatērētājiem ir tiesības kopīgot elektroenerģiju, izmantojot sadales sistēmu par sistēmas pakalpojumu tarifiem, kuri noteikti šajā likumā un likumā “Par sabiedrisko pakalpojumu regulatoriem” noteiktajā kārtībā.

(2) Elektroenerģijas kopīgošanai slēdz elektroenerģijas kopīgošanas līgumu, kurā elektroenerģijas energokopienas biedrsvienojas elektroenerģiju saņemt tieši no energokopienas vai no atjaunojamajiem energoresursiem iegūtas elektroenerģijas pašpatērētāji vienojas savstarpēji kopīgot pašu saražoto elektroenerģiju.

(3) Elektroenerģijas energokopiena ir tiesīga noslēgt vienošanos par energokopienas tīkla ekspluatāciju un uzturēšanu ar trešo personu, tajā skaitā atbilstīgu sadales sistēmas operatoru, kuram ir pievienots šīs energokopienas tīkls. Sadales sistēmas operators energokopienas elektrotīkla apkalpošanu un uzturēšanu, kā arī kopīgošanai nepieciešamos pakalpojumus nodrošina par maksu, kas sedz operatoram attiecīgā pakalpojuma nodrošināšanai radītās izmaksas.

(4) Kopīgi darbojošiem no atjaunojamajiem energoresursiem iegūtas elektroenerģijas pašpatērētājiem ir tiesības savstarpēji kopīgot elektroenerģiju, kas tiek saražota kopīgi vienā un tajā pašā ēkā vai daudzdzīvokļu namā, neradot tīkla izmaksas, ja elektroenerģija tiek kopīgota līdz lietotāju elektroietaišu piederības robežai.

(5) Elektroenerģijas kopīgošana neskar iesaistīto pušu tiesības un pienākumus, kas tām pastāv kā galalietotājiem, ražotājiem, tirgotājiem vai agregatoriem.

(6) Kārtību, kādā īstenojama elektroenerģijas kopīgošana un nosacījumus elektroenerģijas kopīgošanai, nosaka Ministru kabinets.

**51.pants. Elektroenerģijas energokopienas saražotā elektroenerģija**

Energokopienā saražotā elektroenerģija ir kopienas īpašums līdz tās kopīgošanai šā likuma 49.panta kārtībā vai pārpalikuma nodošanai elektroenerģijas tirgotājam saskaņā ar energokopienas dalībnieku vienošanos.”

1. Pārejas noteikumos:

papildināt 53.3 punktu pēc vārdiem “mājsaimniecības lietotāja” ar vārdiem “vai juridiskās personas”;

papildināt pārejas noteikumus ar 92., 93. un 94. punktu šādā redakcijā:

“92. Izcelsmes apliecinājums, kurš izsniegts pirms 2020. gada 1.decembra, ir derīgs līdz brīdim, kas norādīts izcelsmes apliecinājumā.

93. Izcelsmes apliecinājumu par saražotās un sistēmas operatora tīklā nodotās elektroenerģijas daudzumu, kas saražots un nodots sistēmas operatora tīklā pirms 2020.gada 1.decembra, izsniedz Ekonomikas ministrija saskaņā ar Ministru kabineta 2017.gada 14.februāra noteikumiem Nr.86 “Elektroenerģijas izcelsmes apliecinājumu saņemšanas kārtība”.

94. Šā likuma 29.2 panta septiņpadsmitās daļas 3. punktā sadales sistēmas operatoriem noteiktais pienākums ir piemērojams līdz brīdim, kad elektroenerģijas tirgotāji un sadales sistēmas operatori uzsāk datu platformas lietošanu, bet ne ilgāk kā līdz 2022.gada 31.decembrim.”

1. Papildināt informatīvās atsauces uz Eiropas Savienības direktīvām ar 9.punktu šādā redakcijā:

“9. Eiropas Parlamenta un Padomes 2019.gada 5.jūnija direktīvas Nr. 2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES.”

Likums stājas spēkā 2021. gada 1. decembrī.

Ekonomikas ministra pienākumu izpildītājs,

Zemkopības ministrs K.Gerhards